Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 5/12/6601	Banská Bystrica, 31.7.2014
EEČ : 2-45-200-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.5.2012, spisová značka 3 Pv 5/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Uvedeného konania sa dopustil na tom skutkovom základe, že 02.12.2011 asi o 18:00 h v Banskej Bystrici na Nám. SNP v uličke pri reštaurácii Cechová, fyzicky napadol XXXXX, nar. XXXXX, takým spôsobom, že ho jedenkrát udrel pravou rukou zovretou v päsť do ľavej strany tváre v oblasti sánky, čím mu spôsobil dvojitú zlomeninu oboch uhlov sánky, ktoré zranenie si podľa odborného vyjadrenia vyžiadalo dobu práceneschopnosti v trvaní 4 týždňov, pričom celková doba liečenia takéhoto typu poranenia trvá 6-8 týždňov, pričom k fyzickému útoku došlo na mieste verejnosti prístupnom. 

Uznesením prokurátora Okresnej prokuratúry XXXXX zo dňa 3.5.2012, spisová značka 3 Pv 5/12/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením OO PZ XXXXX - východ ČVS-ORP-2328/OV-BB-2011 z 02.01.2012 bolo podľa § 199 ods. 1 Tr. por. začaté trestné stíhanie za prečin ublíženia na zdraví podľa § 156 ods. 1, ods. 2 písm. a) Tr. zák., za prečin výtržníctva podľa § 364 ods. 1 písm. a) Tr. zák. a dňa 29.03.2012 vyšetrovateľka Okresného riaditeľstva PZ, odboru kriminálnej polície XXXXX, za uvedené prečiny podľa § 206 ods. 1 Tr. por. vzniesla obvinenie ml. XXXXX, nar. XXXXX, na tom skutkovom základe, ako je uvedené vo výrokovej časti uznesenia. 

	Po skončení skráteného vyšetrovania prokurátorka Okresnej prokuratúry v Banskej Bystrici podľa § 216 ods. 1 Tr. por. uznesením pod č. 3 Pv 5/12/6601 z 03.05.2012 podmienečne zastavila trestné stíhanie proti obvinenému ml. XXXXX, pričom mu podľa § 216 ods. 2 Tr. por. určila skúšobnú dobu v trvaní 24 mesiacov. 

	Podľa § 216 ods. 3 Tr. por. uložila obvinenému, aby škodu v celkovej výške 1.154,- € v priebehu skúšobnej doby uhradil poškodenému XXXXX, nar. 24.01.1967 v zmysle písomnej dohody z 25.04.2012. 

	Predmetné uznesenie u obvineného nadobudlo právoplatnosť 10.07.2012. 

	Pretože obvinenému ml. XXXXX 10.07.2014 uplynula skúšobná doba, overila som si, ako sa správal v jej priebehu. 

	Zo správy Okresného úradu, odboru všeobecnej vnútornej správy XXXXX vyplývalo, že obvinený XXXXX počas plynutia skúšobnej doby nebol postihnutý v priestupkovom konaní. 

	Podľa zistenia Okresného riaditeľstva PZ, odboru kriminálnej polície XXXXX, bolo zrejmé, že obvinený počas plynutia skúšobnej doby nebol stíhaný žiadnym útvarom PZ v rámci SR. 

	Zo správy Úradu práce, sociálnych vecí a rodiny XXXXX vyplývalo, že obvinený žije v spoločnej domácnosti s matkou, mladšou sestrou a starým otcom v rodinnom dome. V školskom roku 2013/2014 ukončil štúdium na Športovom gymnáziu v Banskej Bystrici. V súčasnej dobe je bez pracovného pomeru, pracuje len brigádnicky. Aktívne sa venuje športu, je členom FK Dukla XXXXX. Obvinený matku rešpektuje, pomáha s domácimi prácami a ak zarobí nejaké peniaze, matke pomôže aj finančne. 

	Bolo zistené aj to, že obvinený v priebehu skúšobnej doby nahradil poškodenému XXXXX, nar. 24.01.1967, bydliskom Hronská 67, XXXXX, škodu v takej výške, ako mu bolo uložené v uznesení o podmienečnom zastavení trestného stíhania z 03.05.2012. 

	Z odpisu z registra trestov vyplývalo, že obvinený nebol počas plynutia skúšobnej doby súdom trestaný. 

	Vzhľadom na horeuvedené možno konštatovať, že obvinený XXXXX splnil všetky podmienky ustanovenia § 217 ods. 1 Tr. por.

	Preto som rozhodla tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia prostredníctvom tunajšej okresnej prokuratúry. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.(§ 185 a nasl. Tr. por.).

JUDr. Danica Hrabáčová
prokurátorka